السلام عليكم ورحمة الله وبركاته الحمد لله رب العالمين له الحمد الحسن والثناء الجميل واشهد ان لا اله الا الله وحده لا شريك له واشهد ان محمدا عبده ورسوله. وبعد
اسأل الله عز وجل ان يبارك في هذه المجالس واسأل الله عز وجل ان يرزقنا فيها العلم النافع والعمل الصالح ما من انسان في هذه الدنيا الا وتمر عليه هموم واحزان
ويحتاج شيئا يسليه ويرمم جراحه كان عطاء رضي الله عنه يقول سورة ما قرأها مهموم الا استراح وكان خالد بن معدان رضي الله عنه يقول سورة هذه الصورة مع مريم مما يتفكه به اهل الجنة في الجنة
يعني اهل الجنة من النعيم الذي سيتلذذون به يوم القيامة اما انهم يقرأون هذه السورة هذه الصورة انزلها الله عز وجل لتخفف جراح النبي صلى الله عليه وسلم. واحزان النبي صلى الله عليه وسلم
حتى انه في صدرها قال له نحن نقص عليك فاذا كان الله هو الذي سبحانه وتعالى الذي سيقص فما بالك بهذه القصة اثرا وعمقا اجمل القصص الذي يحكيها الخالق للمخلوق
هذه القصة قصة يوسف. سبحان الله اجمل قصة ممكن تسمعها في حياتك لو كررتها مرة واتنين وتلاتة تجد مللا ولكن هذه القصص وخاصة قصة يوسف تسمعونها منذ اكثر من اربعتاشر قرن
وما زال كلما سمعتم تجدون لها في القلب توهجا وحبا وشغفا وتتمنى ان يطيل الامام فيها لسان حالك زدني حبا زدني انسا رغم انك تعرفها وتعرف تفاصيلها ولكن هكذا هو كلام الله
لا يبلى من كثرة الرد. كلام المخلوق تردده كتير يبرد ويبس في قلبك تجده فيه ملل اما كلام الخالق فشأن اخر هذه المجالس نتكلم فيها عن هذه الصورة صورة فيها احداث كثيرة
تجد فيها خطف فيها تجارة فيها انتقام فيها حسد فيها تقوى تجد فيها الطاف الله سبحانه وتعالى حتى ان يوسف عنون القصة بهذا العنوان ختمها وهو يختم قصته عنون لها هذا العنوان الكبير. ان ربي لطيف لما يشاء. لانه وجد اللطف كله اثناء حياته كلها
لما كان في البئر وهو يباع في كل المراحل زي ما كما سيأتي ان شاء الله. صورة مليئة بالبلاءات لكل الاشخاص اللي فيها يوسف ابتلي باكثر من سبع مشاهد بلاء
سواء كان بلاء كيد الاخوة ولا بلاء البير ولا بيع السماسرة ولا انه يكون خادم ولا بلاء امرأة العزيز ولا بلاء السجن ولا بلاء الملك ولا بلاء افتراء اخوتي هي عليه سبحان الله. كل هذه بلاءات حتى يعقوب. ابتلي بفقد ولد وثاني وثالث فقد ثلاثة
اولاد وفقد بصره وتشتت اولاده سبحان الله! كل هذه الاحداث في هذه القصة فهي بنا نعلق عليها بما تيسر لن يستطيع في هذا المقام. نحن اننا نفسر كل دقيقة فيها. لكن
حاول بما يفتح الله علينا وعليكم ان نستل بعض العبر والعظات في هذه الصورة يعني يفضل احنا لو كل واحد بيتابع يكون معه مصحف او يتابع من الموبايل يقول الله سبحانه وتعالى الف لام راء تلك ايات الكتاب المبين
الحروف المقطعة اتت في اكثر من سورة واختلف اهل العلم في المراد بها هي حروف في زاتها ليست لها معنى. يعني الف لام راء دي كده ما لهاش معنى ولكن لها مغزى
يعني هزا اللفز ليس في زاته له معنى معناه الف واضح لام واضحة مش ليها حاجة مش ليها معنى لكن في مراد فيه حكمة في مغزى نعم فيما في حكم
والعلماء تكلموا فيها كثيرا منها ان الله يتحدى العرب يا من تتكلمون بهذه الحروف الف لام ميم الف لام را طا سي ميم نون. كل الحروف دي مش بتاعتكم نحن نتحداكم بهذه الحروف
وكأنه ضغط عليهم ولزلك كان يقول الرازي او الزمخشري هؤلاء طالبهم الله بهذا التحدي فلما عجزوا ان يتحدوا محمد صلى الله عليه وسلم ان يأتوا بمثله فحاربوه صلى الله عليه وسلم بالسيوف. هم مش عارفين يجيبوا. يعني مش المنطق بيقول. لما رب العالمين
يقول لهم طيب فاتوا بسورة هاتوا صورة مش المنطق يقول ان فطاحل هؤلاء يقوموا ويروحوا جايبين صورة وخلاص الموضوع انتهى يا جماعة هم العرب دول كانوا كانوا ايه شغلانتهم مكلمة
العرب دول بيعمل ايه؟ مكلمة بيتكلم كان هم اهم احلى حاجة عندهم ان هم ايه؟ وكأن الحروف نحتت في قلوبهم خلاص يا جماعة دول كانوا قاعدين كده يعملوا اسواق سوق عقال وكل واحد يدينا يلا ورينا البضاعة بتاعتك وده ينشد وده يقول
وده يقول وده يقول وده يقول وفيه محكمين مش اي حد كده يقول اي حاجة كده ايه يلا خلاص لأ في محكمين لا لا قصيدتك دي كويسة بس ما تتعلقش في المكان ده انت قصيدتك لأ
على القصيدة ديت اه لجنة التحكيم وتقول دي اعلى قصيدة قالت تتعلق يلا على الكعبة. ويبدأوا يعلقوها. ليه؟ لان ده اعلى واحد ايه وده ياخد سرة دنانير وده ياخد كزا وده ياخد كزا فطاحل
ولزلك هؤلاء انت ممكن النهاردة تلاقي واحد يقول لك بس اصل القرآن ده فيه ومش فيه ومش فيه ومش فيه لا هو المشكلة كلها ان بيكون احنا بسبب احنا بعدنا عن اللغة العربية
لعل ان شاء الله يأتي في المجالس دي من ضمن المجالس ان احنا نتكلم ليه واحد زي الوليد ابن المغيرة مش قادر يجيب مش قادر يجيب صورة زي انا اعطيناك الكوثر. هو ايه اللي في انا اعطيناك الكوثر دي
ايه السحر اللي فيها لغة عشان العرب مش عارفين يجيبوا حاجة زي كده. ايه السحر اللي في الفلق ولا الصمد ان العرب مش عارفين يجيبوا حاجة زي كده ان شاء الله في يوم من الايام نتكلم في المجالس ديت
اه هم مش هيعرفوا يجيبوا ديت ليه فرب العالمين يقول لهم بهذه الحروف وفيه سر اخر ان الرجل الذي يتمكن من اللغة هو يستطيع ان يتهجاها يعني اما في ولد قاعد بيتكلم بيقول اي كلام انت عارف ان هو سمع واحد ايه
بيقول كلمة انجليزي فهو قال. فهو قاعد يقول مش عارف ايه كده فقال زي ما الناس بيقولوا. فانت عاوز ايه؟ تهرشه. تقول له ايه يعني دي معناها كتاب؟ اه طب يلا قل لي تهج كده واسب البوك
فتلاقيه بقى خلاص مش فاهم يعني يعني يقول لك يعني ايه قل لي ايه الحروف بتاعتها؟ تعرف على طول ان هو من بني همبكة ان ده مش عارف حاجة صح
هو محمد كان اميا صلى الله عليه وسلم. والامية في غيره ليست شرف وفيه شرف ان الله عز وجل حجبه عن تعلم القراءة والكتابة ثم حاباه باعلى شيء فيهما طيب ادي محمد صلى الله عليه وسلم انتم تعلمونه وقد لبث فيكم دهرا. عارفين ان هو قعد معكم فترة كبيرة جدا. وانتم عارفين كويس جدا ان
هو وامي ولم يتعلم كيف يأتي بهذا الكلام وكمان ايه ده بيتهجى لك الحروف ده ده دليل التمكن. يبدأوا هم يقتنع تماما ان هذا كلام رب ثم هم لم يتعودوا في بداية الكلام ان حد يبدأ بحروف
يعني هم مش اتعودوا ان فيه واحد عاوز يقول لنا كلمة. يعني الكلام يبدأ ازاي؟ الحمد لله ممكن. بداية. لكن واحد ماشي في الشارع كده واحد عاوز يتكلم ويروح يقول له ايه؟ نون والقلم وما سئل ايه ده؟ ايه ده جديد؟ فده شد انتباه براعة استهلال خلتهم ينجذبوا
كذلك هذه الحروف مليئة بالحكم والمغازي يقول الله الف لام راء تلك ايات الكتاب المبين. هذه اسم اشارة للقريب وتلك للبعيد. رغم ان القرآن بين يديك ولكن الله عز وجل لعلو شرفه
يقول تلك وفيها ايضا فائدة. فيقول الله عز وجل الف لام راء تلك ايات الكتاب المبين فيها اشارة ان كل انسان يرتبط بهذا الكلام سيرفع الله شأنه كما رفع الله سبحانه وتعالى هذا الكتاب. تلك ايات الكتاب المبين. اي الكتاب الواضح
المبين في نفسه والمبين لغيره وهذه فيها فائدة مهمة جدا عندما تتكلم مع الناس تكلم بكلام مفهوم في ناس بتجيد الغموض في ناس تلاقيها كده ايه استازة في الغموض اتكلم كلامه ويكتب مقال انت تتعب عشان تفهم هو عاوز يقول ايه
هذه ليست لغة قرآنية. كلما اقترب المرء من القرآن اخذ من خصائصه. فيقول الله عز وجل تلك ايات الكتاب مبين نقول ان كل انسان احتك واقترب من القرآن اخذ من خصائصه
اخذ من خصائصه بمعنى ايه ان القرآن الكريم ستجد هذا الانسان كريما ان القرآن مبين ستجد هذا الانسان كلامه مبين وواضح ما فيهوش غموض تلك ايات الكتاب المبين انا انزلناه قرآنا عربيا لعلكم تعقلون
انا انزلناه قرآنا عربيا. انزلناه فيها انه اتى من العلو. وايضا ده تأكيد ان كل من يرتبط بكتاب الله لابد ان يرتفع ويعلو. انا انزلناه قرآنا عربيا لعلكم تعقلون الله عز وجل كما يقول ابن كثير اصطفى خير الملائكة
لنزول هذا القرآن وهو جبريل. واصطفى خير الخلق محمد صلى الله عليه وسلم. واصطفى خير الاماكن للنزول هذا القرآن واختار الله واصطفى خير الازمنة لنزول القرآن. واصطفى الله واختار افضل
لغات فتكلم بها سبحانه وتعالى انا انزلناه قرآنا عربيا لعلكم تعقلون. كلما زاد حظك من اللغة العربية كلما ازداد عقلك واللغة العربية ليست هي فقط مجرد النحو ومجرد ان ايه الحركات اللي لأ
في واحد ممكن يكون مش عارف ايه الفرق بين الفاعل والمفعول؟ بس يعشق اللغة العربية النهاردة احنا بنعاني من ازمة كبيرة جدا ان الناس كثير منا يعني لما تيجي تقول ايه فلان ده على فكرة بيتكلم انجليزي كويس قوي فتلاقي الناس كده يقولوا ايه ما شاء الله ومش عارف ايه ده بيتكلم بقى اسباني حاجة ده بقى اتكلم صيني
ده بيتكلم مسلا لغة عربية كويس. يعني ايه الميزة اللي في كده ده بسبب الانهزام اللي احنا فيه وده ان شاء الله واحنا في الدرس كده اما نيجي نتكلم في الايه السلسلة في الموضوع اللي انا قلت لكم عليه موضوع انا اعطيناك الكوثر او الفلق او الصمد وكده هنتكلم على
عمق وان ازاي ان ملف موضوع اللغة ده دي هوية يا جماعة اي بلد اي بلد تريد ان تبيدها وتحتلها. رقم واحد ازل اللغة الهند ظلت ما يقرب من ثمان قرون
تتكلم اللغة العربية بدأوا يلعبوا على اللغة العربية لما ازيلت اللغة اي بلد يزال تزال منها اللغة العربية يتبعها الدين ولابد مش بقى بقول لك ان هم بقى بيتكلموا آآ غير العربي بس لأ
ده بقت النسبة اكتر هندوس شوفوا دول كلهم كانوا ايه كان الاصل بيتكلموا اللغة العربية وكان الاكثر فيهم هو الاسلام ازيلت اللغة يتبعها الدين ولابد انا انزلناه قرآنا عربيا لعلكم تعقلون
نحن نقص عليك اذا كان الله سبحانه وتعالى يقص فلماذا يأنف بعضنا ان يقص قصص تيجي تقول لواحد حاول تحكي لهم قصة فتلاقي بعض الواحد بعض الناس تيجي تقول لهم
انت تقعد مع الشباب تقعد مع ولادك تقعد مع بناتك تطلع على المنبر قص على الناس القصص فاقصص القصص هذا امر من الله لنا وتلاقي كتير جدا من الدعاة والمصلحين والاباء
يأنف ان هو يصحح احكي قصة انا عاوزك تقول حاجة جديدة دايما مش شرط ان الجديد انك تجيب جديد الابداع ان تعرض المألوف بطريقة غير مألوفة ده صورة من صورة التجديد
وخذوها قاعدة ما كرره القرآن ينبغي ان تكرره لان القلب يحتاجه القرآن الذي خلق الانسان هو الذي تكلم بالقرآن والذي خلق قلبك هو الذي تكلم بالوحي. ويعلم ما الذي يصلح هذا القلب الذي خلقه
فلما رب العالمين يكرر شيئا اعلم ان هذا التكرار فيه سر لصلاح هذا القلب. زي الصلاة. انت محتاج تشحن خمس خمس مرات في اليوم تيجي تقول طب ما انا ممكن ايه الشباب اللي يجوا يقول لك انا بطلع بالليل وبروح من الشغل ولا المدرسة ولا الجامعة بروح مصلي الخمس فروض كلهم مع بعض
طب وايه اللي فيها فيها طبعا اشكالات كتير جدا منها المعنى اللي انا بقوله انت محتاج رب العالمين لما وضع الصلاة في الوقت ده انت محتاج هذا القلب يحتاجه في هذا الوقت ان
يشحن محتاج انه يتغزى يغزي هذه الروح. نحن نقص عليك احسن القصص. بما اوحينا اليك هذا القرآن وان كنت من قبله لمن الغافلين يقول الله لمحمد صلى الله عليه وسلم يا محمد انت بدون القرآن ستصير من الجاهلين
الغافلين كل من ابتعد عن القرآن فهو من الغافلين ومن لطائف التعبير القرآني ان الله لم يقل وان كنت غافلا من قبله لم يأت بصيغة الافراد ولكن اتى بصيغة الجمع تلطيفا وتخفيفا على النبي. حتى في اللفظ ما يقولوش انت كنت غافل قبل ما يجي لك لأ
وان كنت من قبله لمن الغافلين والمعنى السالس الذي نريد ان نأخذه من هذه الكلمة احيانا في النصح ان النصح يكون احيانا يكون عالي شوية فهنا النبي وهو من هو صلى الله عليه وسلم يقبل ان يقال له وان كنت من قبله لمن الغافلين. احيانا بعضنا النهاردة لا يتحمل ان في واحد
بيقول له ايه؟ يا اخي اتق الله. يعني ايه اتق الله يعني يعني ايه؟ يعني اتق الله هي مش محتاجة شرح لكن هو يسأل ليه لانه لم يشعر بالمسكنة قط. فهو شايف ان نفسه اكبر من ان يتقال له اتق الله. شايفني ايه يعني عشان اقول اتق الله. ابراهيم ابن ادهم
وهو من سادات التابعين في يوم من الايام واحد قال له انت كلب واحد من الجاهلين خاطبه فقال انت كلب ومن صفات عباد الرحمن انهم لا ينشغلون بمثل هؤلاء الجاهلين
فسكت فواحد بيقول له اتتركه هكذا قال ان كنت من اهل الجنة غدا فما يضرني ما قال وان كنت من اهل النار غدا فانا والله اخسأ من الكلب الدنيا واضحة جدا
بيقول له يعني انت كلب بل واجمل من ذلك في يوم من الايام ماشي وكان في واحدة بتصلح يعني زي الفرن بتاعها وكده. فمطلعها الرماد بتاعها وهي بترميه وهو معدي ابراهيم ابن ادهم
وقع الرماد عليه فالناس بيزعقوا بهذه المرأة قال لهم يعني حنانيكم من استحق النار فصلح على رماد ينبغي ان يشكر الله هو بيقول انا اللي زيي استحق النار انا لولا ان الله سترني
وان الله عز وجل لا يفضحني كم كنت استحق النار فشوف دول عايشين وهما حاسين بالمسكنة عايشين فعلا كما قال الله يمشون على الارض هونا فمين منا يستحمل ان يتقال له اتق الله ولا ينصحه يقول له على فكرة انت كده اسلوبك غلط يعني ايه اسلوبي غلط
كتير جدا ما يستحملش وهنا النبي يستحمل. اخر فايدة في الحتة دي هذه الاية تشير من طرف خفي وتؤكد على ان هذا القرآن من كلام الله لمازا لو ان هذا الكلام من كلام محمد وحاشاه صلى الله عليه وسلم
ما كان يسب نفسه ويشتم نفسه ويذم نفسه في كتاب هو الفه يعني الواحد لما بيألف كتاب يقول ايه والعبد الفقير الى الى الله مش عارف قفز قفزة مش عارف من كم متر والعبد الفقير لو هو يعني عاوز ايه يعني يدي نفسه واحدة يقول لك العبد الفقير
خلاص؟ لكن هيقول لك ده وقد تصدقت بكزا وفعلت كزا وفعلت كزا وفعلت كزا. لكن كل شوية يقول عفا الله عنك. لما اذنت لهم يظل يعاتب نفسه وتخفي في نفسك ما الله مبديه
يظل يعاتب نفسه هكذا لا فهنا يقول الله سبحانه وتعالى وان كنت من قبله لمن الغافلين وبرضو فيها ايضا تأكيد على انه من كلام الله انك ما كنت تقرأ كتب اليهود ولا النصارى انت اصلا لامي لست تقرأ فانت غافل عن هذا الكلام فكيف اتيت به
اذا لم ياتي به الا من وحي اذ قال يوسف هتبدأ بقى القصة كلها بدايتها من هنا. كانت البداية بقرآن وهتنتهي بقرآن ورؤية وهتنتهي برؤية اذ قال يوسف لابيه يا ابتي اني رأيت احد عشر كوكبا والشمس والقمر رأيتهم لي ساجدين
اذ قال يوسف لابيه كم نحتاج الى هذا الدفء في البيوت؟ يوسف طفل صغير رأى رؤية بالنسبة للاطفال الرؤية دي عادية ده هو كررها مرتين عشان كده جاب اللفز مرتين رأيت رأيتهم وكأنه قاعدين بيقول له اني امال ياكد لان هو ايه
لكم انا شفت حاجة كبيرة اوي كان ممكن يوسف قال يوسف لابيه يا ابتي رأيت. لأ اني تأكيدات كلها فهو شاف رؤية عجيبة جدا طيب يروح يشتكي لمين ويحكي لمين
هل الان الاولاد اذا رأوا شيئا عجيبا او غريبا او حدث لهم امرا مريبا يأتون اليك يبثون لك اسرارهم ده الاولاد بيقولوا لمامتهم ما تقوليش لبابا طيب ليه ما تقولش لبابا
بابا عامل فيك ايه عشان ما يطولوش والله في يوم من الايام ولد قال لي وهو في جامعة قال لي هو انا اقسم لو ببر ابي لكن ابغضه من الداخل لا احبه
يقول لي انا لا لا اكاد اجد زرة حب في قلبي تجاهه فانا علي حاجة شوف وواحدة مرة سألتني هو انا يجوز ان انا ادعو على ابي وامي ان يقبضهم الله
عشان انا خايفة ان انا ايه يعني ابتلى بالعقوق معهم انا لا ادافع عن هؤلاء الاولاد لكن اقول لكم الى اين وصلنا هذا وجد شيئا عجيبا. راح يحكي لمين وجد الحضن ووجد المكان الامن. شف النبي صلى الله عليه وسلم في يوم من الايام زعلان جدا
من ازواجه. واقسم انه سيعتزل النساء وخرج ومهموم لدرجة واحد اللي راح حكى لعمر بن الخطاب قال له الحق. في خبر ضخم جدا قال له ايه قال له اجاءت غسان؟ الغساسين جم
يعني الكفار الرومان جايين يحاربونا خلاص قل له اشد روم ايه وحرب ايه اشد ايه اللي اشد؟ قال طلق رسول الله نساءه انت عارف بقى الاخوة هو الخبر كده. هو قال انا ايه سابهم وايه وخرج. ده حط تحبيشة وده حط تحبيشة وده حط تحبيشة. وواحد اما وصلت لعمر قال له ايه
الاخوات طلقوا فدخل عمر على رسول الله صلى الله عليه وسلم فوجد انسانا واقف على الباب يحرسه عمر بيقول ايه والله لاضحكن رسول الله بيقول انا هدخل اضحكه يعني ايه ادخل اضحكه دي يا جماعة
يعني ايه عمر يقول كده؟ يبقى هو امن ولا مش امن طب خلي كده مسلا والدك يكون زعلان ولا جاي متضايق. تيجي تقول لوالدتك انا عاوز فلوس الجامعة تقول لك لو راجل ادخل
ليه؟ اني اسمع صوت يقطر منه الدم اختك دخلت انا ما سمعتلهاش صوت سكتت انا ببابا اختفت ليه؟ هم هؤلاء كانوا يشعرون يا جماعة في ولد الشهوة ضاغطة جدا عليه
يحكي لمين ذهب الى رسول الله وبكل امان يقول له يا رسول الله كانه يقول اني لا اجد الامان الا معك يا رسول الله ائذن لي في الزنا سبحان الله! يقول له ائذن لي في الزنا
يحاوره النبي عقلا ويضع يده عليه ليطمئن نفسه صلى الله عليه وسلم ويدعو له شوفوا النبي صلى الله عليه وسلم يا واحد جاي بيقول له يا رسول الله اني احب فلانا. قال اخبرتهم
قال لا. قال اذهب فاخبره طيب كل الاباء اللي قاعدين النهاردة اخر مرة قلت لابنك انا بحبك. امتى كبر يا عم الشيخ خلاص كبر كبر بقى في سنة كم يا حاج؟ اولى اعدادي اقول له ازاي بحبك دي
طب انت اخر مرة قلت لوالدك انا باحبك طيب مين عنده الجرأة من الشباب اللي قاعد دلوقتي يطلع الموبايل ويبعت رسالة لوالده ويقول له انا بحبك كل واحد يجد غضاضة او يجد صعوبة في نفسه انه يعمل كده مع والدته ولا والده ده دليل ان الامان بينهم وبين بعض
في البيت ما فيش حوار عالي ما فيش حوار يعقوبي يوسفي قال له يا بني اني ارى في المنام اني اذبحك شف الحوار عامل ازاي وهنا الحوار عامل ازاي لما وجد
حتى قالوا لماذا لم يحكي يوسف لايه؟ لامه قالوا ان يعقوب نبي وكان قلبه اوسع رحمة من زوجته التي ليست بنبية فكان يا يوسف وجد الحنان مع ابيه فذهب يحكو له
راح يحكي له يقول له انا شفت رؤيا كزا وكزا وكزا. اذ قال يوسف لابيه يا ابتي اني رأيت احد عشر كوكبا والشمس والقمر رأيتهم لي ساجدين سبحان الله احد عشر كوكبا
قالوا في النهاية التفسير الرؤية ان هم دول اخواته والشمس والقمر والده ووالدته من لطائف تقديم الكلام والادب الذي ربى يعقوب عليه يوسف انه يوصف تلطف في العبارة فبدأ باخوته. يعني ما قالش ايه؟ اني رأيت الشمس والقمر
لي ساجدين مع ايه؟ احد عشر ما قلش كده. بدأ بالاحد عشر كوكبا. قال لك ليه؟ قال حياء وادبا ان ما يقولش البداية هم انتم هتسجدوا لي. لا ده عيب. ايه حتى بيحكي الرؤية بادب
اني رأيت احد عشر كوكبا والشمس قيل ان هي دي الام في الرؤية الشمس هتكون هي الام. طبعا فاتني اللي انا اقول لماذا ذكر الرؤيا مرتين قال اهل التفسير انه رأى احد عشر كوكبا والشمس والقمر على حالهما
شافهم زي ما احنا بنشوف كده الشمس والقمر. سم رواهم ساجدين فبيقول له اني رأيت انا شفتهم عادي. ورأيتهم لي ساجدين. يعني ايه عاوز يقول له ايه انا شفت الرؤية. ودي برضو بنقول للاباء
احترم هموم ولادك. لما جاي يحكي لك قصة كده ايه بس ابقى اتغطى بس وانت نايم وخلاص يقول وانا شايف ان في واحد بيلعب في الستارة وقال لي يفتح الباب لاما هكسر عليك والكلام ده كله. طب اقول لك تاني ويجي لك تاني ابقى قل له بابا بيسلم
عليك وتبدأ تسخر منه لا تعاملوا تفاعلوا مع هموم الصغار وتعلموا معا من المختار صلى الله عليه وسلم كان انس اخ صغير اسمه ايه كان النبي صلى الله عليه وسلم يكنيه ابا عمير وكان عنده كده طير بيلعب به نغير
في يوم من الايام كل كل شوية النبي صلى الله عليه وسلم يسأله يقول له يا ابا عمير ايه اخبار النغير؟ فيقول له بخير وبتاع وده انه يلعب معه وكده
في يوم من الايام قال له ايه ؟ لا يا مهموم كده قال له ما لك يا ابا عمير؟ ما فعل النغير؟ قال له مات يا رسول الله مات فوساه رسول الله صلى الله عليه وسلم
اهتم بما يهتم به من تهتم. انت بتهتم بابنك ركز في الحاجات اللي هو بيهتم بها هو بيجي وانت تدخل البيت يقول لك ايه عاوزين نلعب صدة ردة عاوزين نلعب بص انا هبعت لك العربية بالريموت وانت تزقها لي برجلي
انت ممكن تزقه هو تعمل اي حاجة تانية لا هنا يعقوب يتفاعل مع همومه بيقول له ايه؟ مين الشمس والقمر؟ هم الوالدان والدك ووالدتك هم الضوء اللي في حياتك هما كالشمس والقمر
ومن مات ابوه وماتت امه اظلمت حياته ولابد ولا ينيرها الا عمله والشمس والقمر رأيتهم لي ساجدين قال يا بني يا ابتي كانت انعكاس يا بني النهاردة شف هو بيتكلم مع والده وقال له ايه يا ابتي
كتير جدا منا بيهرج مع والده بيهزر معه. واحيانا بيقول له لفز مسلا ان والده مش بيحبه. واحيانا يقول له انت يا حاج وده بيقول له يا ابتي وتلاقي بعض الاباء يقول لك خلاص احنا واخدين على بعض
ده احنا بنشتم بعض كده عادي انا اقول له انت يا كزا وهو يقول لي كزا احنا جايبين حيوان جميع الحيوانات مش عارف في حديقة الحيوان وكل واحد بيقول لواحد ايه اسم من اسماء الحيوانات اللي في البيت
ما ينفعش يا ابتي قال له يا بني فاللي عاوز يا ابتي يغرس يا بني. مش انت يا كزا يا اللي ما بتسمعش طب ما هو يا حاج لو ما بيسمعش اكيد مش هيسمع دي
يا بني لا تقصص رؤياك كان ممكن يقول له لا تقصص الرؤيا صح ولكن الانسان يعني جه مسلا ابنك بيكتب على بالكراسة تقول له ايه؟ ما تضيعش الالم ما تضيعش المك ما تضيعش كراستك
ما تضيعش كزا. دي حاجتك انت بتاعتك انت. تشعره بالملكية. الانسان لو شعر بالملكية نفسيا بيحافز عليها اكتر. لا تقصص رؤياك على اخوتك مهم جدا ان الانسان يرشد من امامه الى الخير
هنا يرشده يقول له لا تقصص رؤياك على اخوتك فيكيدوا لك كيدا كاني بقلب يوسف انزعج. اخواتي وليه وفيها ايه؟ طب وهم انا ما لي؟ طب مش عارف ايه؟ قال له ان الشيطان
المشكلة فين مش فيك انت ولا في اخواتك من اول يوم غرس في ابنه الصغير وكان فيه بوادر حسد بس غرس في ابنه الصغير ايه حاجات منها قال له خلي بالك
ان العدو اللدود مش اخواتك امال مين العدو اللدود؟ الذي يوسوس لاخيك ان الشيطان ولزلك يوسف دمه فاكر الجملة دي لغاية ما كبر وهو على كرسي الملك قال له ايه
بعد ان نزغ الشيطان بيني وبين اخوتي. لانه اتربى صح من البداية مش خلي بالك اوعى تقول لعبدالرحمن اخوك بيكرهك كره العمى. عبدالرحمن ده نفسه كده يولع الكبريت فيك وانت نايم
فاذا انه يؤجج الصراع. الامهات اللي بناتهم بيتجوزوا خلي بالك ليلى دية قالت عليك امبارح كزا اصل زوجها طبعا اللي قال ومش عارف ايه وانا طبعا مش عاوزها والله ان بنتي انا عاوزاكم مصلحتكم انتم الاتنين بس. وتمسك التانية وتجيب
لا هو يقول له لا تقصص رؤياك على اخوتك فيكيدوا لك كيدا ما قلوش هيعملوا ايه سابها مفتوح ايضا في التوقعات دايما سيبي الكلام مفتوح. ما تحددش ان الشيطان للانسان عدو مبين. لو فهمنا الجملة دي هنرتاح خالص ان احنا كلنا في شياطين حوالينا. المسلمين للاسف
الشديد لما لم يفهموا العدو الاكبر انشغلوا بالعدو الاصغر وانشغلوا بما بينهم وبين بعض. كل المسلمين النهاردة الا من رحم ربي قاعدين بينهم وبين بعض وسابوا ايه وسابوا اعداء الاسلام. بقى بل بالعكس يسارعوا بعضهم في رضاه. اخر حاجة
قراية مش هنعلق عليها كلها عشان الوقت خلاص. وكذلك يجتبيك ربك ويعلمك من تأويل الاحاديس نعم الاب الذي من البداية يربي اولاده على شهود النعمة يقول له يا ابني الميزة اللي عندك دي ربنا اللي اداها لك
ربنا الذي اعطاك. ربنا الذي اصطفاك. ربنا الذي وهبك. ربنا الذي كزا وكزا وكزا وكزا. مش كل شوية يقول له شف. عشان المدرس هتاخد عنده شاطر ومش عارف ايه؟ كزا لا لا لا. قل له وكذلك يجتبيك ربك ويعلمك من تأويل الاحاديث
اتم نعمته عليك وعلى ال يعقوب. يربطه بالصالحين. يربطه بالنسب الصالح. عرفوا اولادكم على الصالحين. عرفوا اولادكم على الجيل النضيف اللي يرتبطوا به. مش تقول له انا جبت لك تيشرت عليه فلان البلطجي
ولا فلان لعيب الكورة الكبير المشهور تمام انت تجيب له اما تجيب له الشنطة عليها صورة ده وتجيب له القلم عليها صورة ده وتجيب له انت زعلان ليه ان هو يطلع
بلطجي كل الصور اللي محطوطة عليه في التيشيرتات وكل حاجة هي واحد فنان ولا واحد ممسل ولا واحد لا يصلي. ولا واحد بيقول كلام كفري والعياز بالله. ايه ده بقى ان هو ينتمي لي
لكن هذا يربيه يقول له انت مين؟ انت ابن مين؟ ومين اجدادك يعرفه باقاربه الصالحين. يعرفه بالنسب الشريف ان ربك عليم حكيم اسر تربية الطفل على معرفة الله سبحانه وتعالى واسماءه وصفاته ما فيش حاجة اسمها لسه صغير. النبي صلى الله عليه وسلم ماشي مع ابن عباس بيقول له ايه
اعلم لو ان الام اجتمعت على ان ينفعوك بشيء طب ده عيل صغير انا ما لي وما امتي هي اللي تجتمع علي دي يا يا رسول الله هو يعلم ان هذا السن سن الاستقبال. يتغرس فيه يتبني فيه هذه العقيدة. فيقول له ان ربك
وينسبه لهذا الامر عليم حكيم وبرضه الاسماء دي تزل معه للنهاية. يقول برضه نفس الاسمين اللي والده رباه عليهم نسأل الله عز وجل ان يرزقنا واياكم فهم نافع والعمل الصالح. واسأل الله عز وجل لي ولكم حسن العمل وحسن الختام. اقول قولي هذا واستغفر الله لي ولكم